## SKYSTŲ ATLIEKŲ IŠVEŽIMO SUTARTIS Nr. B8-NS-

20\_\_\_ m. \_\_\_\_\_\_\_\_\_\_\_\_\_\_ \_\_\_ d.

Kelmė

**UAB „Kelmės vanduo“**, atstovaujama direktoriaus Mindaugo Užmiškio, veikiančio pagal įmonės įstatus, toliau šiame tekste vadinama **Vykdytoju**, ir **pil. \_\_\_\_\_\_\_\_\_\_\_\_\_\_\_\_\_\_\_\_\_\_\_,** toliau šiame tekste vadinamas **Užsakovu,** toliau kartu vadinamos **Šalimis**, vadovaudamosi galiojančiais LR įstatymais, Vyriausybės nutarimais, „Vandentvarkos ūkio naudojimo taisyklėmis“, ir kitais poįstatyminiais aktais, susitarė ir sudarė šią sutartį:

**1. Sutarties objektas**

* 1. **Vykdytojas** įsipareigoja išvežti skystas buitines atliekas (fekalijas) į Kelmės valymo įrengimus iš **Užsakovo** objekto (ūkio), esančio adresu: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
  2. **, Kelmės r. sav.**, **tel.** **Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .**
* nuotekų kaupimo rezervuaro tūris \_\_\_\_\_\_\_\_\_\_\_\_ m3,
* nurodyto adreso gyventojų skaičius \_\_\_\_\_\_\_\_\_\_ žmonės (toliau – teikti

**Paslaugas**), o **Užsakovas** įsipareigoja priimti teikiamas **Paslaugas** ir sumokėti už jas pagal šios sutarties sąlygas.

1.2. **Paslaugos** teikiamos pagal **Užsakovo** užsakymus telefonu: 8 427 61227, 8 427 41139, 8 614 50789.

1.3. Išvežamų skystų buitinių atliekų užterštumas neturi viršyti pagal BDS7 350 mg/l, pagal skendinčias medžiagas 350 mg/l, naftos produktų 10 mg/l, azotas 50 mg/l, bendras fosforas 10 mg/l ir PH 6,5-8,5.

1.4. **Nustačius padidintą nuotekų užterštumą, kaina bus perskaičiuota pagal patvirtintą nuotekų tvarkymo kainų nustatymo metodiką.**

**2. Kaina ir kainodaros taisyklės**

2.1. Teikiamų **Paslaugų** kaina yra: nuotekų surinkimo mobiliosiomis transporto priemonėmis kaina 5,92 Eur/m3; nuotekų valymo – 0,83 Eur/m3 ir dumblo tvarkymo – 0,18 Eur/m3 (be PVM) (iš viso 6,93 Eur/m3 be PVM), **8,25 Eur/m3 su PVM**. **Ši Paslaugos kaina taikoma gyventojams, kurie turi galimybę namų valdas prisijungti prie centralizuotų nuotekų tinklų, bet yra neprisijungę.**

2.2. Teikiamų **Paslaugų** kaina yra: nuotekų surinkimo mobiliosiomis transporto priemonėmis kaina 3,20 Eur/m3; nuotekų valymo – 0,83 Eur/m3 ir dumblo tvarkymo – 0,18 Eur/m3 (be PVM) (iš viso 4,21 Eur/m3 be PVM), **4,96 Eur/m3 su PVM**. **Ši Paslaugos kaina taikoma gyventojams, kurie neturi galimybės namų valdas prisijungti prie centralizuotų nuotekų tinklų.**

2.3. **Vykdytojas** privalo iš anksto įspėti **Užsakovą** apie **Paslaugos** kainos pasikeitimą.

2.4. Už užterštumo limito viršijimą **Užsakovas** moka nustatyta tvarka, prieš tai abiems **Šalims** ją suderinus.

**3. Mokėjimo terminai ir sąlygos**

3.1. **Užsakovas** už suteiktas **Paslaugas** įsipareigoja sumokėti per 30 kalendorinių dienų nuo sąskaitos faktūros pateikimo dienos arba **Užsakovas** sumoka grynais pinigais paslaugos atlikėjui – vairuotojui, kuris išrašo pinigų priėmimo kvitą (10 forma).

3.2. **Vykdytojas** išrašo sąskaitą (jeigu Užsakovas atsiskaito pavedimu) pagal išvežtą skystų atliekų kiekį automašinomis 2.1. ar 2.2. punkte nurodytą **Paslaugos** kainą iki einamojo mėnesio po ataskaitinio laikotarpio 10 dienos ir pateikia ją **Užsakovui.**

3.3. Jei **Vykdytojo** pateiktoje sąskaitoje nurodyta **Paslaugos** kaina neatitinka 2.1 punkte nurodytos **Paslaugos** kainos, **Užsakovas** turi teisę neapmokėti pateiktos sąskaitos ir reikalauti, kad **Vykdytojas** ją perrašytų. Esant tokiam **Užsakovo** reikalavimui, **Vykdytojas** per 10 dienų privalo perrašyti sąskaitą.

3.4. **Užsakovui** nesumokėjus **Vykdytojui** už suteiktas paslaugas per Sutartyje numatytą terminą, **Užsakovas** **Vykdytojo** raštišku reikalavimu įsipareigoja mokėti 0,02 % dydžio delspinigius nuo laiku nesumokėtos sumos už kiekvieną pavėluotą sumokėti dieną.

**4. Šalių teisės ir pareigos**

4.1. **Užsakovas** įsipareigoja:

4.1.1. priimti **Vykdytojo** pagal šios sutarties reikalavimus atliktas **Paslaugas**;

4.1.2. atsiskaityti už **Paslaugas** šios sutarties nustatyta tvarka ir terminais.

4.2. Esant sutrikimams **Vykdytojo** skystų atliekų valymo ir apdorojimo technologiniame procese, bei nesant techninių galimybių skystų atliekų išvežimui, skystų atliekų išvežimas gali būti nutrauktas.

**5**. **Nenugalimos jėgos aplinkybės**

5.1. Nė viena iš **Šalių** neatsako už dalinį ar pilną prisiimtų įsipareigojimų neįvykdymą, jeigu įrodys, kad įsipareigojimų neįvykdė dėl nenugalimos jėgos aplinkybių.

5.2. Sutarties **Šalis**, kuri dėl nenugalimos jėgos aplinkybių negali įvykdyti savo įsipareigojimų, privalo nedelsiant, bet ne vėliau kaip per 14 dienų nuo aplinkybių atsiradimo ir paaiškėjimo, raštu informuoti apie tai kitą šalį. Jeigu nenugalimos jėgos aplinkybės užsitęsia ilgiau kaip 1 mėnesį, **Šalys** tarpusavio susitarimu gali nutraukti sutartį.

5.3. Nenugalimos jėgos aplinkybėmis laikomos aplinkybės, nurodytos LR civilinio kodekso 6.212 straipsnyje ir „Atleidimo nuo atsakomybės esant nenugalimos jėgos (force majeure) aplinkybėms“ taisyklėse, patvirtintose Lietuvos Respublikos Vyriausybės 1996-07-15 nutarimu   
Nr. 840. Nustatant nenugalimos jėgos aplinkybes, **Šalys** vadovaujasi 1997-03-13 Lietuvos Respublikos Vyriausybės nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“.

**6. Sutarties pakeitimas ir nutraukimas**

6.1. **Šalys** įsipareigoja sutarties sąlygų nekeisti.

6.2. **Užsakovas** vienašališkai gali nutraukti šią sutartį, įspėjęs **Vykdytoją** prieš 10 dienų, jei:

6.2.1. **Paslaugų** kokybė neatitinka šioje sutartyje nurodytų reikalavimų, ir po raštiško pranešimo apie tai per sutartyje numatytus terminus **Vykdytojas** nepašalina trūkumų.

6.2.2. **Vykdytojas** raštu įspėjęs **Užsakovą** apie netinkamą Sutarties sąlygų vykdymą pasilieka sau teisę vienašališkai nutraukti Sutartį be išankstinio įspėjimo, jeigu **Užsakovas** nepašalina rašte nurodytų pažeidimų per 5 darbo dienas arba pakartotinai pažeidžia tas pačias Sutarties nuostatas dėl kurių raštiškai buvo įspėtas.

6.3. Taip pat ši sutartis gali būti nutraukta:

6.3.1. nenugalimos jėgos aplinkybėms užtrukus ilgiau nei vieną mėnesį ir abiem **Šalims** nesudarius susitarimų ir šios sutarties pakeitimų, leidžiančių **Šalims** toliau vykdyti savo įsipareigojimus;

6.3.2. raštišku **Šalių** susitarimu, perspėjant kitą **Šalį** ne vėliau kaip prieš mėnesį.

**7. Ginčų nagrinėjimo tvarka**

7.1. Visi kilę ginčai ar nesutarimai, susiję su sutartimi, tarp **Šalių** sprendžiami derybomis. Iš sutarties kylančius ginčus ir skundus Lietuvos Respublikos geriamojo vandens tiekimo ir nuotekų tvarkymo įstatymo 37 straipsnyje nustatytos kompetencijos ribose neatlygintinai nagrinėja šios institucijos: Valstybinė kainų ir energetikos kontrolės komisija (Verkių g. 25C-1, 08223 Vilnius, www.regula.lt), Valstybinė maisto ir veterinarijos tarnyba (Siesikų g. 19, 07170 Vilnius, [www.vmvt.lt](http://www.vmvt.lt)), Valstybinė vartotojų teisių apsaugos tarnyba (Vilniaus g. 25, 01402 Vilnius, [www.vvtat.lt](http://www.vvtat.lt)) bei Kelmės rajono savivaldybės administracija (Vytauto Didžiojo g. 58, 86143 Kelmė, www.kelme.lt).

7.2. **Šalims** nesutarus, ginčai sprendžiami galiojančių LR įstatymų nustatyta tvarka Lietuvos Respublikos teismuose.

**8. Kitos sutarties sąlygos**

8.1. Sutartis įsigalioja abiem **Šalims** ją pasirašius. Jeigu sutartis **Šalių** pasirašoma ne tą pačią dieną, laikoma, kad ji įsigalioja tą dieną, kai ją pasirašo antroji **Šalis**.

8.2. Nė viena iš **Šalių** neturi teisės perduoti trečiajai **Šaliai** visų ar dalies savo įsipareigojimų pagal šią sutartį be išankstinio raštiško kitos **Šalies** sutikimo.

8.3. Sutartis galioja 12 mėnesių nuo pasirašymo dienos ir laikoma pratęsta sekantiems metams, jeigu, likus mėnesiui iki termino pabaigos, nebus kurios nors **Šalies** pareiškimo dėl sutarties nutraukimo ar jos peržiūrėjimo.

**9. Baigiamosios nuostatos**

9.1. Sutartis sudaryta dviem egzemplioriais, po vieną kiekvienai **Šaliai**. Abu tekstai autentiški ir turi vienodą juridinę galią.

9.2. Ši sutartis yra sudaryta pagal Lietuvos Respublikos įstatymus ir yra jais reglamentuojama.

**10. Šalių rekvizitai ir parašai**

Pasikeitus **Šalių** adresams, telefonų ir faksų numeriams, banko rekvizitams, sutarties **Šalys** įsipareigoja apie tai nedelsdamos informuoti viena kitą. Visa su šia sutartimi susijusi korespondencija ir pranešimai turi būti rašomi lietuvių kalba ir siunčiami šiais adresais:

|  |  |
| --- | --- |
| Vykdytojas *UAB „Kelmės vanduo“* | Užsakovas |
| Kodas *162559136*  PVM mok. kodas *LT625591314* |  |
| Adresas: *Kooperacijos g. 1A, Kelmė* | Adresas:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Tel.: *8 427 61227* | Tel. |
| Faksas: *8 427 61224* | Faksas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| A.s. *LT 524010043800050300* |  |
| Bankas, banko kodas: *Luminor Bank AB, 40100* |  |
| El.paštas: *info@kelmesvanduo.lt* | El. paštas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Direktorius | Vartotojas (vardas, pavardė, parašas) |
| *Mindaugas Užmiškis* |  |
| A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

Suderinta: Nuotekų šalinimo tarnybos vadovė Vanda Šarauskienė

(Pareigos, vardas, pavardė, parašas)

Ekonomistė J. Stralkauskienė

(Pareigos, vardas, pavardė, parašas)